Tremp prepara un carnaval atípic però farcit d’activitats segures | Pallars Digital\nTremp prepara un carnaval atípic però farcit d’activitats segures\nper Redacció , 4 de febrer de 2021 a les 08:10 |\nAquest any, degut a la pandèmia, no s’ha pogut organitzar la rua de carrosses i comparses | Ajuntament\nLa regidoria de Festes de l’Ajuntament de Tremp i la Comissió de Festes han volgut oferir propostes engrescadores i segures als trempolins davant la imminent arribada del Carnaval. Malgrat la pandèmia segueix condicionant la vida cultural i festiva de la ciutat, s’ha pogut confeccionar un programa d’actes divers i segur. El divendres 12 de febrer tindrà lloc a La Lira el primer acte, un concert dels grups trempolins Fugint del Silenci i 3 Tails a partir de les 19h, adreçat als més joves.\nEl dissabte dia 13, els més menuts podran desfilar amb les seves disfresses a la festa organitzada per La Casa del Sol Naixent al pati de l’Escola Valldeflors. I a més, durant tot el cap de setmana hi haurà instal·lat un mural provisional encarregat a dos artistes locals per a l’ocasió, Gustavo Tulande i Roger Bosque, a la nova placeta que s’ha creat al carrer de Forn. La idea és que els trempolins l’utilitzin de fons per a fer-se fotos amb les disfresses i participar a un concurs d’Instagram on poden guanyar vals per a comprar al comerç local de fins a 100 euros. El mural acabarà sent una realitat a la placeta i permetrà, d’una banda millorar una zona degradada del barri antic i d’una altra, deixar un record d’aquest Carnaval tan atípic.\nAixí mateix, la Comissió de Festes ha organitzat un concurs de disfresses per a comerços trempolins, amb la idea de dinamitzar la festa i donar suport als empresaris de la ciutat que estan passant dificultats a causa de la pandèmia. A més, dilluns a les 18h es farà públic el pregó de la Reina del Carnaval de Tremp, que amb la seva ironia i bon humor farà un repàs a la situació política i social de Tremp i del món.\nPer acabar, el dimarts, i tot i les restriccions, no s’ha volgut deixar enrere la tradicional Escudellada popular que se celebra des de fa més de 30 anys. Aquest 2021, qui vulgui podrà comprar un tiquet de 5 euros que li donarà dret a tenir el plat commemoratiu de l’any i recollir una ració d’escudella en algun dels set restaurants que s’han sumat a la iniciativa de l’ajuntament.\nEl mateix dimarts per la tarda els més menuts podran gaudir de l’espectacle Hats del lleidatà Jam a La Lira, organitzat per Xarxa Tremp. Així doncs, tot i les restriccions, Tremp viurà un Carnaval divers, alternatiu i segur.\nCultura, concurs de disfresses, comerç local, Covid-19, coronavirus, pandèmia, festes, carnaval, Ajuntament de Tremp


POLÍTICA - 31/10/2019 11:09 / ACN\nURGENT Sánchez continua dialogant: "Hoy se acaba la República digital, independencia ni offline ni online"\nEl president del govern espanyol en funcions, Pedro Sánchez, ha anunciat en una entrevista a Onda Cero que el Consell de Ministres aprovarà aquest dijous un decret per lluitar contra la “república digital” catalana que impulsa el conseller Puigneró, perquè “no hi ha independència offline ni online”.\nSegons Sánchez, el decret obligarà totes les administracions de l’Estat a utilitzar servidors ubicats a Europa, i no a “paradisos digitals”. Es tracta, segons Sánchez, d’evitar un “ús espuri” de les dades “com tenim una intuïció que està fent la Generalitat”. Sánchez també ha apuntat que si arriba un moment en què a la societat catalana hi ha més independentistes que no independentistes per a ell “no canvia res”.\nSegons Sánchez, el projecte de llei “posarà punt i final a aquest projecte de l’independentisme que és la república digital”. “L’independentisme ha patit les conseqüències de la fortalesa de l’Estat democràtic i ha intentat buscar els reductes al·legals on hi ha llacunes legals, com el món digital, i és evident que ha avançat en el projecte de república digital”, ha dit.\nPer aquest motiu, ha apuntat, el decret que aprovarà el Consell de Ministres “garanteix que el desenvolupament digital estigui garantit per l’Estat i entre altres qüestions obligarà a totes les administracions a tenir tots els servidors localitzats a la UE i no a paradisos digitals”. Això, segons Sánchez, impedirà utilitzar les dades per part de cap administració territorial per a fins espuris com tenim més que una intuïció que està fent la Generalitat”.\nNo ha volgut concretar per a quines finalitats creu que s’estan utilitzant aquestes dades. “Ha sortit als mitjans de comunicació... les dades per a aquesta república digital, per a la identitat digital, i en definitiva per violentar l’Estat en el món online, però ja li dic a l’independentisme que ni hi ha independència offline ni online, i que l’Estat de dret serà igual que contindent al món digital que ho és al món real”.\nSegons Sánchez, això significa que “controlarem a l’empara de la democràcia espanyola el potencial mal ús per part de la Generalitat de dades per a la construcció d’aquesta república digital”. Es tracta –ha dit- “d’anticipar des de la proporcionalitat la resposta deguda a qualsevol tipus de projecte que vulgui posar en marxa l'independentisme a Catalunya”.\nSi hi ha més d’un 50% d’independentistes “no canvia res”\nPreguntat per què passaria si contràriament al seu discurs l’independentisme superés el 50% dels vots en unes eleccions, Sánchez ha firmat que per a ell “no canvia res”. “L’independentisme que parla tant de Quebec, la llei de qualitat parla de majories absolutíssimes per al procés d’independència, o al Regne Unit en un referèndum on van guanyar els favorables al Brexit, tampoc em sembla del tot democràtic, perquè el problema dels referèndums identitaris com el que planteja l’independentisme a Catalunya redueixen la democràcia a una qüestió binària.\nSánchez també ha justificat l’inclusió de les declaracions de Granada i Barcelona al programa electoral del PSOE. Al seu entendre quan el programa parla de plurinacionalitat i federalisme “està parlant de l’estat autonòmic”. “La proposta és perfeccionar instruments de l’estat autonòmic que no funcionen com el Senat o la Conferència de Presidents”, ha dit.\nParaules clau: DIÀLEG PEDRO SÁNCHEZ REPÚBLICA DIGITAL


Ramon Burgués, tinent d'alcalde de l'Àrea de Presidència, Economia i Serveis Centrals, ha destacat que el Vapor Llonch és el primer operador públic en formació ocupacional de Catalunya i que\nés previst que més de 4.000 persones i més de 600 empreses es puguin beneficiar d’aquests projectes.\nLa mateixa convocatòria de la subvenció condiciona quins projectes es poden desenvolupar i quines persones es poden beneficiar o quan es podrà iniciar el servei.\nTambé ha recordat que\nentorn del 70% de l’activitat que el Vapor Llonch ha pogut desenvolupar en els darrers anys ha estat possible per presentar sol·licituds de subvencions, provinents principalment de la Generalitat de Catalunya.\nDes del Vapor Llonch s’ha aconseguit prop de 60 milions d’euros en subvencions entre 2002 i 2012 per desenvolupar tot un conjunt de serveis per la ciutadania. Burgués ha explicat que\namb l’objectiu d’obtenir el màxim finançament i poder beneficiar el major nombre de persones o empreses possibles, cada any des del Vapor Llonch es presenten a les diferents convocatòries de subvenció per polítiques d’ocupació i d’empresa que es publiquen .\nA més, ha volgut agrair als gremis que treballen al costat del Vapor Llonch i que ens permeten portar a terme polítiques de formació,\nvull agrair com a ciutat aquesta col·laboració i creiem que no sortirem de la crisi fins que les famílies ho notin i això passa per la creació d’ocupació, s’han de fer polítiques que perquè hi hagi ocupació i el Vapor Llonch sempre ha treballat en aquesta línia.\nLes subvencions rebudes han permès activar els Programes d’Ocupació que beneficien un conjunt de 73 persones en atur oferint un contracte de treball i formació durant sis mesos. A més, s’ha iniciat el programa adreçat a persones aturades perceptores de la Renda Mínima d’Inserció per a prop de 20 persones. També 158 persones participaran en els programes d’ocupació i de formació en el marc dels projectes Treball als Barris del Ripoll i Treball als Barris del Sud. Un altre element de suport a aquestes persones per facilitar el seu accés al mercat de treball, serà l’activació de dispositius d’inserció laboral ubicats a la zona per atendre el veïnat que busca feina i detectar les necessitats de personal de les empreses. En total es preveu atendre 600 persones a través d’aquest serveis. En l’àmbit de la formació i treball també s’ha obtingut finançament per desenvolupar accions en beneficis de persones beneficiaris de la renda mínima d’inserció.\nD’altra banda, des de finals de desembre estan començant de forma esglaonada el conjunt de cursos de Formació Ocupacional aprovats que es desenvoluparan fins juny de 2014. La novetat més important d’aquesta edició és la possibilitat de poder obtenir un certificat de professionalitat en finalitzar la formació en la pràctica totalitat dels cursos que s’ofereixen des del Vapor Llonch. El processos de selecció de l’alumnat participant en aquests cursos s’anirà realitzant en funció de les dates d'inici dels cursos aprovats. A través del web del Servei d’Ocupació de Catalunya es pot formalitzar la preinscripció. D’altra banda, per desenvolupar projectes de l’àmbit de la formació, per exemple, també es treballa amb les empreses del territori i en resulten indirectament beneficiades. Per enguany es preveu superar en un 10% els resultats obtinguts en el 2013 el que es van formalitzar més de 270 convenis amb empreses per poder acollir usuaris del Vapor Llonch en pràctiques laborals.\nPel col·lectiu de joves s’ha aprovat els programes “Joves per l’Ocupació”, “Fem Ocupació per Joves”. En tots dos casos s’ofereixen incentius i acompanyament a les empreses per la contractació de les persones participants en aquests programes. Des del Vapor Llonch se’ls orienta i se’ls forma a entrar a la plantilla de les empreses. També s’han aprovat dos Programes més de Qualificació Professional Inicial per joves i s’afegeixen als altres 2 que ja es van posar en marxa durant la tardor. Al conjunt de projectes específics per joves cal afegir l’aprovació de dues Cases d’Oficis vinculades al programa Treball als Barris que permet formar durant sis mesos a joves en atur en un ofici. A continuació aquest joves són contractats durant sis mesos més per desenvolupar actuacions i serveis per la ciutat. Aquests programes beneficiaran un conjunt de 310 joves i s’hi destinarà un total d’1 milió d’euros.\nTambé s’ha aprovat el finançament que permet reforçar l’Espai de Recerca de Feina ubicat al Vapor Llonch i posar per primera vegada en marxa el projecte Xarxa per Orientació per l’Ocupació (POIN) per a persones amb tractament de salut mental.\nEn l’àmbit empresarial les aprovacions de la Generalitat, a través dels programes “Catalunya Emprèn” o “Programa Innovador Experimental” permetran comptar amb finançament per donar suport a persones emprenedores i noves empreses, fomentar l'emprenedoria entre els joves reforçar la relació entre universitats i centres de coneixement i empreses fent-les més competitives, així com explorar el potencial i posar en marxa accions a sectors econòmics com el de la gestió de recursos energètics o seguir donant suport a d'altres com el de les tecnologies aplicades a la salut en clau de clúster. A més, es participa en un segon programa innovador vinculat a l’Associació de Col·lectivitats Tèxtils Europees com a socis de projecte per donar suport al negoci i noves activitats del tèxtil.\nFonts provinents de la Unió Europea\nUn últim capítol resolt abans de finalitzar l’any 2013 és el referent a les concessions directes de la UE per desenvolupar noves edicions de projectes europeus. En concret, es tracta dels programes “Erasmus Joves Emprenedors” i “URBACT ESIMEC”. El primer facilitarà l'accés de noves empreses locals a mercats internacionals per créixer i a empreses consolidades del territori conèixer països en els que es vulgui explorar noves oportunitats. Per la seva banda, a través de l’URBACT ESIMEC s’abordaran accions per a la millora del suport empresarial (avenç en mesures d'accessibilitat i agilitació administrativa). En total a tarvés d’aquests projectes es compta amb una subvenció de prop de 75.000 euros i està previst donar suport a 76 empreses.\nD’altra banda, a través de la Fundació “la Caixa” també es comptarà amb 40.000 euros de subvenció més pel projecte Incorpora, d’inserció laboral de col·lectius en situació o risc d’exclusió social.\nA més de les aportacions de Generalitat o de la UE i Fundació “La Caixa” que ja estan aprovades, es preveu al llarg de l’any 2014 optar a altres línies de subvencions per polítiques d’ocupació i empresa que acabaran completant el conjunt d’aportacions externes per l’any 2014.\nFinançament de les Polítiques Actives d’Ocupació (PAO)\nLes Polítiques Actives d’Ocupació (PAO) que diferents operadors desenvolupen al territori són possibles per la cooperació público-privada i per les línies de finançament de programes d’administracions supramunicipals, en especial, el Fons Social Europeu (FSE) transferits a la Generalitat o Diputació i el Fons Europeu de Desenvolupament Regional (FEDER) o iniciatives comunitàries de la Unió Europea; els programes implementats per l’Estat o per l’acció o compromís de la Generalitat de Catalunya.\nEl conjunt de fonts de finançament les Polítiques Actives d’Ocupació (PAO) es sustenten principalment en les partides destinades a aquest àmbit en els pressupostos generals de l'Estat i la conseqüent transferència econòmica que l’Estat fa a Catalunya per aquesta finalitat. Via Generalitat i Diputació de Barcelona, els operadors locals poden optar a finançar els seus projectes en base als diners transferits però han d’esperar a que Generalitat i Diputació facin les convocatòries oportunes per poder presentar les sol·licituds de finançament de projectes.\nTags: empresa i treball, Generalitat, presupost, Vapor Llonch


L’Ajuntament d’Ontinyent lliurava el passat divendres al Teatre Echegaray els guardons a les homenatjades pel “Dia de la Dona”, dins la programació d’activitats prevista per commemorar el 8 de març, Dia Internacional de les Dones. L’acte comptava amb les intervencions de la regidora d’Igualtat i Dona, Paula Garcia, i el regidor Jaime Peris, així com la presència de regidores i regidors de la corporació municipal. En l’acte es procedia a lliurar uns premis amb els que el consistori reconeix la tasca en favor d'una societat millor i més igualitària.\nEn concret, les guardonades d’enguany són Mª Luisa Botella Tortosa, encarregada de protecció de dones víctimes de violència de gènere de la Unitat de Família i Dona de la Policia Nacional d'Ontinyent (UFAM); Mª Jose Angulo Vicente, treballadora social en l'Ajuntament d'Ontinyent; Teresa Albiol Beneyto, esportista nadadora; i la Plataforma Feminista Ontinyent. També es van lliurar els guardons a Blanca Alonso i Miriam Revert com a guanyadora i finalista respectivament del 7é concurs de cartells 8 de març Dia Internacional de la Dona.\nDe manera prèvia al lliurament dels premis es va comptar amb la contacontes Ana Griott. A continuació es procedia a lliurar els guardons a les homenatjades amb l'acompanyament musical de Mireia Tortosa “Tendur”. La celebració va concloure amb l'actuació del grup “Mosqueperras”.


LLETRES EN CONSERVA: Anem per parts\nPesava com un mort. Que és el que era.\nM’havia costat deu i ajuda arrossegar-lo des del rebedor on me l’havia deixat el noi. Vaig pujar-lo damunt la taula en dos cops, primer el tronc després la resta. Sort en tenia de que la taula de la cuina era gran. Tenia un taulell de forner gran, vell i llepat pel temps i per totes les masses i mans que havien passat pel forn del pare.\nVaig posar-lo de costat perquè no m’agradava veure-li la cara.\nUn ull se li havia quedat obert. Tantes vegades com intentava tancar-lo, tantes vegades se li obria. Era el reflex de la culpa permanent, que em miraria per sempre més dins del meu inconscient. No aconseguia esborrar la imatge d’aquell ull inert, que no em mirava perquè no podia fer-ho, però que tanmateix em culpava.\n“Mira que m’has fet”, deia l’ull.\n“Com pots tenir-me aquí estirat com si res. Et maleeixo”, em deia l’ull.\nNo tenia la certesa que no hagués patit. L’olor del perill és innata.\nSabem amb un sisè sentit més afinat que no pas cap altre, captar quan estem en perill. Per la qual cosa en algun moment ell va sentir el que se li venia a sobre, i devia cridar i devia mirar per darrera vegada amb aquell ull que ara deixava com a petja en el meu cervell .\nEl millor que podia fer era tallar-li el cap, per tal de no continuar veient l’ull i per poder manipular el cos amb més facilitat i menys cura. Decapitant-lo d’alguna manera el deshumanitzava. Així també aconseguia quedar-me amb les parts que realment volia.\nNo era una assassina sense solta ni volta. Jo tenia un propòsit.\nVaig serrar el cap. No va ser gens fàcil. Però val a dir que tampoc ho havia fet mai. Els ossos del coll enganyen, semblen petits i fràgils. No ho són. Desenganyeu-vos. Ens cal ben poc per morir desnucats i tanmateix intenta serrar-los! Vaig acabar amb les aixelles banyades en suor per l’esforç d’anar serrant i separant el cap del meu propòsit.\nVaig agafar una bossa de plàstic grossa i sense tocar-lo gaire vaig fer caure el cap a dins i el vaig deixar a terra sota la taula. Vaig pensar en totes les vegades que, de petita, havia vist al cine les pel·lícules de l’oest en les que els dolents portaven un cap decapitat, agafat pels cabells, amb la seva darrera expressió de pobre desgraciat gens afalagadora, com a botí de guerra. Acostumava a tapar-me la cara amb les mans fins que entreobria algun dit per veure que la imatge continuava en pantalla i que els meus esforços no havien servit per res. En canvi, jo ara l’havia relegat, exiliant-lo sota la taula dins una bossa de la marca d’uns grans magatzems.\nVaig posar el cos panxa amunt. Primerament tallaria les extremitats inferiors i després les superiors. Amb el tronc encara no havia decidit que fer-ne però alguna cosa se m’acudiria. Vaig treure’m el jersei. No feia gaire calor però jo estava suant com un condemnat. Malgrat tenir el condemnat real davant meu, quina ironia!\nVaig obrir la finestra de la cuina i l’aire del desembre va fer-me canviar d’idea ràpidament.\nTallar les extremitats no va ser pas més fàcil que el coll. Sí que venim ben acoblats en aquest món! Després ensopegues en un semàfor, caus i et trenques un fèmur en un tres i no res. Ara si ho vols fer tu... redeu com costava!\nVaig trigar més, molt més del que havia imaginat i calculat. I justament no en tenia gaire, se’m tirava el temps a sobre.\n(Em feia gràcia aquesta expressió; la personalització del temps, m’imaginava l' ombra d’un home gros, una ombra fosca que se t’engolia cap al seu forat negre per sempre més)\nVaig mirar-me totes les parts que havia fet. Amb les extremitats inferiors potser ja faríem. El cos estava brut de tant remenar-lo i grapejar-lo. Per altra banda ja portava les ungles brutes. Les darreres passes no crec que les hagués fet voluntariosament si no més aviat devia ser arrossegat, per la qual cosa hi tenia terra i pols enganxades.\nSota el raig de l’aixeta, vaig netejar cada part, em va quedar net com una patena. Ara sí que lluïa. La pell tibant encara, ben neta i sense cap pèl. Començava la feina doncs.\nVaig agafar la llibreta de la mare i vaig obrir-la per on m’havia deixat el marca pàgines que no era un altre que una llista de la compra feta per ella mateixa. Vaig recolzar-la contra la paret, a la taula.\nVaig començar a llegir:\nCuixa de porc amb curry i salsa de mango:\nAgafem una cuixa de porc ben neta i....\nPublicat per Anna O a dimecres, d’abril 02, 2014


MISSATGE SETMANAL DEL MESTRE ASCENDIT HILARIÓN DEL 15 AL 22 D'AGOST - MISSATGES DEL CEL - 2021\nMissatge Setmanal del Mestre Ascendit Hilarión del 15 al 22 d'agost\nMolts canvis estan ara prenent lloc dins i al voltant de vostès. Les dimensions comencen a aproximar entre si i els vels que els han mantingut encegats s'estan aixecant i notaran que les seves percepcions es fan més exactes i que la seva intuïció sempre els condueix a través del Camí que vostès es van establir abans que vinguessin al pla Terrestre. Mirin al voltant i notin com tot sent la Unicitat de tot el que és. Aquells de vostès que han estat fent la seva feina interior comencen a sentir una major Lleugeresa de Ser i comencen a experimentar cada vegada més moments d'alegria i dita, per cap raó evident que la de sentir-se molt bé.\nLa nostra Escribana ara ha iniciat un flux de pensament estable de 'agraïment' i s'està acte entrenant per estar en profunda gratitud en tot moment. Hi ha hagut i encara hi ha molts desafiaments en la seva vida diària i en les vides de cada un dels membres de la seva estimada família que han estat i segueixen a prova. Com en les vides de cada un de vosaltres, la nostra Escribana ha hagut de caminar els camins d'aquest Món i experimentar molts dels desafiaments que assetgen la Humanitat. Moltes suposades injustícies han ocorregut sense un objectiu evident i, però, ella ha estat capaç de mantenir l'essencial - i això és - que l'Amor és la major força a l'Univers. Cada un de vosaltres també està profundament connectats amb ells mateixos, al centre de la seva Ésser, i estan emergint més forts i més lluminosos que mai. Sabem que no ha estat fàcil, però era necessari i arribarà un temps quan tot se'ls farà totalment clar.\nTinguin fe en la seva Ésser Superior i en el seu Gran Presència JO SÓC i confiïn que cada un està sent guiat per estar en el lloc adequat en el temps correcte, fent exactament l'assumpte precís. Tot és com hauria de ser i l'objectiu més profund de moltes d'aquestes proves i intents es farà evident en retrospectiva, perquè així és com passa el procés d'aprenentatge a la Terra. Aquests temps de canvi requereixen que siguin adaptables, flexibles i capaços de canviar plans de seguida; també és important que siguin capaços de doblegar-se i moure com un Sauce, mentre que al mateix temps incorporin les qualitats d'un dret i majestuós Roure, les arrels penetren profundament en la Mare Terra. Introdueixin les seves arrels en el centre de la Mare Terra i prenguin algun temps cada dia per connectar-se a Ella de qualsevol forma que els funcioni millor. El sentiment de Unicitat és ara el següent pas en el seu Camí a l'Ascensió.\nCadascun vostè començarà a expressar-se amb una capacitat més gran que mai abans i les seves paraules portaran l'essència del gran Ésser que realment són. No es venguin per menys, Estimats, perquè realment vostès són la Llum en aquest Món i el que diuen, pensen i fan té un enorme impacte sobre la Consciència D'masses d'aquest Planeta. Quan es vegin a si mateixos expressant pensaments, paraules i sentiments que no són de les vibracions Més elevades, entenguin que aquest és el procés netejador que està passant i tractin de tenir sentit d'humor sobre això, de manera que tinguin la capacitat de riure de vostès i perdonar-se per qualsevol transgressió aparent. Entenguin també, Estimats, que entre més decretin la Llum, més gran serà la resistència d'aquelles parts de vostès que han portat amb si en aquesta i altres vides també, i les quals estan llestes per ser transmutades i portades a la Llum. Per això és important PERSISTIR en les seves disciplines diàries, ja que la pràctica diària fa aquest procés molt més fàcil.\nNo mirin tant al que està expressant-se en l'escenari mundial, en canvi centreu-vos en el seu propi 'jardí' perquè assegurin una collita abundant de tot el bé que desitgen i es mereixen, ja que això és el que es manifestarà; això és tan cert com que la nit segueix el dia. Sempre honri els seus éssers i les seves necessitats i escoltin el que el seu cos i la seva Ànima desitgen transmetre'ls. Aquest procés està en curs i realment es fa més fàcil i més ple de gràcia en la mesura que treballen a través del mateix. Estimeu-vos i siguin pacients els uns amb els altres. Tot està bé i tots estan fent un treball excel·lent! Estem tan profundament agraïts de treballar amb vostès durant aquests temps apassionants, els que fins i tot ara tenen un efecte de llarg abast sobre cada un i tot en el seu Estimat Planeta Terra.


L'STEI reclama el manteniment de les ràtios del curs passat\nL’STEI reclama el manteniment de les ràtios del curs passat\nA la Mesa Sectorial d’avui l’STEI Intersindical ha reclamat el manteniment de les ràtios del curs passat, al voltant dels 20 alumnes per aula, ja que s’ha demostrat amb escreix el seu bon funcionament, tant des d’un punt de vista pedagògic com sanitari. Ha quedat ben clar que l’escola ha estat un lloc segur, malgrat els efectes de la pandèmia.\nEl sindicat ha denunciat la contradicció de l’Administració que, per una banda, demana que es vigilin al màxim les mesures de seguretat sanitària per mor de l’alta taxa de contagis de la variant delta del virus; i per l’altra, relaxa certes decisions preses el curs passat com l’augment de les ràtios previst per al curs 2021-22, com si la pandèmia no seguís entre nosaltres. L’Administració adopta decisions basades en criteris econòmics en lloc de sanitaris.\nA la Mesa del mes de juny en què es va parlar de les quotes per al proper curs, ja es va posicionar en contra d’aquesta decisió de la Direcció General de Planificació. Malgrat això, ha valorat de manera positiva el manteniment de la “brigada” de professorat per a cobrir de manera urgent les baixes de docents que s’hagin contagiat.\nL’STEI ha plantejat també la possibilitat que les mascaretes no siguin obligatòries en els patis ja que, fora de l’escola, no són prescriptives en els espais exteriors. Ha comentat que no entén que la Conselleria d’Educació sigui tan estricta en el manteniment d’una mesura que és un inconvenient tant per al professorat com a l’alumnat, des d’un punt de vista personal i pedagògic.\nEl sindicat ha defensat una vegada més que totes les religions han de quedar fora dels centres públics, ja que l’escola laica ha de fomentar espais de diversitat, d’acceptació de les diferències i d’inclusió. Allò que forma part de l’esfera privada i íntima de les famílies no ha d’envair els espais públics que són de totes i tots.


Ràdio Balaguer - Balaguer s’adhereix a l’Acord marc de subministrament de gas natural destinat a les entitats locals de Catalunya.\nBalaguer s’adhereix a l’Acord marc de subministrament de gas natural destinat a les entitats locals de Catalunya.\nL’Ajuntament de Balaguer i l’Institut Minicipal Progrés i Cultura (IMPIC) s’han adherit a l’Acord marc de subministrament de gas natural destinat a les entitats locals de Catalunya en el marc de la central de compres de l’Associació Catalana de Municipis. L’empresa adjudicatària d’aquest acord marc és Endesa Energia SAU i per l’Ajuntament de Balaguer i l’IMPIC suposarà un estalvi de més del 20% respecte el preu actual de les tarifes més utilitzades per l’Ajuntament. L’adhesió a l’acord marc tindrà una durada de 12 mesos.


La il·lusió d’acariciar l’anyell de Sant Joan - SANT JOAN :: Festes de Ciutadella de Menorca\nLa il·lusió d’acariciar l’anyell de Sant Joan\nEl Caixer pagès de ses Tavernes obre aquests dies les portes del lloc per a que els fillets de 4 i 5 anys puguin veure es Be Els fillets i les filletes de Ciutadella estan il·lusionats amb la visita que aquests dies tenen programada al lloc de ses Tavernes per a veure Es Be de Sant Joan. Els primers en estrenar-se van ser ahir els alumnes de 4 i 5 anys del col·legi Mare de Déu del Toro. Els van rebre el caixer pagès de Tramuntana, Pau Bosch Pons, i la seva esposa, Marisa Bagur Casasnovas, que van estar encantats de la visita. El grup va poder conèixer els vuit anyells que han estat seleccionats, procedents d’Albranxella, Alputzer i Es Tudons, entre els quals es troba l’exemplar que serà l’escollit. Tots són de raça menorquina, preciosos, proporcionats, amb abundant llana i banyes polides. Els fillets i filletes arribaren en autobusos, el que significà no sols anar d’excursió sinó també arribar al lloc i descobrir els bens i els altres animals de l’explotació agrària.\nL’amo es posà dins l’estable on estan els vuit anyells i els mostrà als fillets i filletes. Deixà que els petits els poguessin tocar i acariciar amb cura. Els anyells estan aveciats i açò es nota amb un comportament més ximple de l’habitual. Els alumnes estaven entusiasmats i els vuit anyells es convertiren en el centre d’atenció. Totes les manetes volien acariciar la llana, encara de color marró, i les banyes, que els cridaren l’atenció.\nSerà aquest diumenge, dia 12, quan el caixer pagès i la seva família faran la primera rentada des be. No serà la darrera. N’hi haurà vàries fins la vetlla des Be, el dia 18, quan l’anyell, ja blanquí-ssim i estufat, s’exposarà a tota Ciutadella en el local d’Antígona, al carrer 9 de Juliol.\nFins l’any passat, les visites de les escoletes al lloc del caixer pagès corresponent eren sufragades per l’Ajuntament de Ciutadella, com una activitat per a promoure el coneixement de la festa entre els més petits. No obstant, enguany, el Consistori ha eliminat l’ajuda per a facilitar el transport dels grups degut al retall pressupostari. És per açò que són les pròpies escoletes que assumeixen el cost del transport en autobús, per a no perdre una tradició recent que volen mantenir. Avui la visita la protagonitzaran els fillets de Xipell i del col·legi Pintor Torrent; i demà, els alumnes de l’Escola des Born.


Hispano Suiza entrega el seu primer cotxe modern als Estats Units\nMotor / Història 14/03/2022\nLa mítica marca catalana entrega el primer Carmen Boulogne al milionari nord-americà Michael Fux\nHispano Suiza Carmen Boulogne. Hispano Suiza\nMés d’un milió i mig d’euros ha pagat el milionari Michael Fux pel seu Hispano Suiza Carmen Boulogne , el primer vehicle de la nova etapa de la mítica marca catalana Hispano Suiza. Només fabricaran cinc unitats de l’exclusiu Carmen Boulogne, un model que es diferencia de la resta de cotxes Carmen pel color de la carrosseria de fibra de carboni i els diversos detalls de color coure a les llandes, la calandra, els retrovisors i les línies de nervadura del capó i del lateral del cotxe. A diferència del Carmen original, aquesta versió no té carenats o revestiments sobre l’eix posterior, i emfatitza la seva esportivitat respecte de la línia un punt més vintage de l'Hispano Suiza Carmen estàndard.\nEl Carmen Boulogne és l’evolució més potent i esportiva del Carmen, i passa dels 1.019 CV del model estàndard als 1.114 CV d’aquesta versió especial gràcies als dos motors de 450 kW de capacitat a les rodes posteriors. Les seves bateries de liti de 80 kWh de capacitat permeten que aquest esportiu tingui una autonomia elèctrica d’uns 400 quilòmetres i que es poden carregar en tan sols 30 minuts en un punt de càrrega ràpid o en sis hores en un endoll domèstic.\nEntrega del Carmen Boulogne al seu propietari. Hispano Suiza\nA més a més, gràcies a l’ús massiu de la fibra de carboni, el Carmen Boulogne s’aprima seixanta quilos i passa a homologar un pes de 1.630 quilos. L’augment de potència i la reducció de pes del Carmen Boulogne permeten que el cotxe passi a accelerar de 0 a 100 en menys de 2,6 segons i que la seva velocitat punta arribi als 290 km/h. Arribats a aquest punt convé recordar que la plataforma i els motors elèctrics del Carmen i del Carmen Boulogne deriven dels monoplaces de Fórmula E, la màxima categoria de vehicles elèctrics de competició.\nInteriors de l'Hispano Suiza Carmen Boulogne. Hispano Suiza\nEl primer Hispano Suiza modern ha sigut entregat al seu propietari en el marc del Concurs d’Elegància Amelia Island, a l’estat nord-americà de Florida, i que el vehicle ha sigut modificat a gust del seu comprador, ja que la marca ofereix fins a 1.900 combinacions de colors de carrosseria, interiors o llandes possibles. De fet, aquesta primera unitat ha sigut pintada d’un exclusiu color anomenat Ocean Song Rose, inspirat en la flor preferida del seu propietari. Els interiors, en canvi, han sigut elaborats amb cuir de color blanc, però amb fil i insercions de color violeta, similar al color de la carrosseria, amb diversos detalls de fibra de carboni, alumini raspat, Alcántara i amb la gran pantalla de 10,1 polzades que fa la funció de quadre de comandaments.\nAquest és el primer cotxe que Hispano Suiza entrega en més de vuitanta anys, i el primer esportiu d'altes prestacions que la marca catalana fabrica pràcticament en un segle, ja que l'últim H6 esportiu havia sigut entregat l'any 1928.


Jornada familiar 'La mar de famílies' al Moll de Costa - Autoritat Portuària de Tarragona\nJornada familiar 'La mar de famílies' al Moll de Costa\nEl proper 13 de maig de 2017 a les 10:30 s’inicia al Moll de costa del Port de Tarragona la Jornada Familiar “La mar de Famílies”.\nAquesta jornada de lleure familiar l’organitzen conjuntament el Consell Comarcal del Tarragonès i el Port de Tarragona amb motiu de la commemoració dels 25 anys de serveis socials comarcals al Tarragonès i el XVII aniversari del Museu del Port de Tarragona. També hi col·laboren el Departament de Treball, Afers Socials i Famílies de la Generalitat de Catalunya, la Diputació de Tarragona, el Consell Esportiu del Tarragonès, l’Associació de Voluntaris de Protecció Civil de Tarragona i La Fundació Privada “En Xarxa”.\nAquesta jornada es dirigeix a tots els infants i a les famílies de 6 a 12 anys (Educació Primària) que participen als serveis d’intervenció socioeducativa- Centres Oberts i Tallers d’Acció Socioeducativa (TASTA) de l’Àrea Bàsica del Tarragonès i Vila-seca juntament amb els seu equips educatius. L’objectiu de la mar de famílies es promoure el lleure educatiu i familiar, així com també un millor coneixement del Port i el seu Museu entre els veïns i veïnes dels diferents municipis de la comarca.\nS’han previst diversitat d’activitats, entre les quals hi ha la narració de contes, gimcanes, tallers, jocs i activitats d’expressió plàstica. Algunes d’aquestes activitats, en concret els contes i els tallers, estaran obertes, prèvia una petita inscripció a l’espai d’informació, a la participació lliure d’infants d’aquesta edat que vinguin amb les seves mares i/o pares.\nLa cloenda de la jornada consistirà en un espectacle d’animació infantil a càrrec del grup “El Rovell d’Ou” obert també a totes les famílies de la ciutat que ens hi vulguin acompanyar.


Confirmada una versió de Puyo Puyo Tetris per a PC ⋆ 3Dnassos\nConfirmada una versió de Puyo Puyo Tetris per a PC\nAhir mateix us dèiem que SEGA ens donava pistes referents a una possible versió de Puyo Puyo Tetris per a PC i avui s’ha fet realitat. SEGA acaba de compartir un vídeo i fins i tot la data de llançament d’aquesta esperada obra que ha estat llançada poc a poc en vàries plataformes.\nD’aquesta manera podrem gaudir del joc a la plataforma esmentada a partir del 27 de febrer d’aquest mateix any. Una versió que incorpora alguns avatars que es poden utilitzar a Steam i ser els més envejats o envejades pels vostres amics o amigues.\nPre-order now on Steam to receive a 10% discount and exclusive wallpapers and Avatars: https://t.co/auQXYQD4ps#PuyoOficcial @Tetris_Official #Tetris pic.twitter.com/qvMWaiCmpN\n— SEGA Europe (@SEGA_Europe) 6 de febrer de 2018\nUs deixem aquí l’enllaç a Steam per si li voleu fer una ullada a tot el que porta, us anem avançant que si us el compreu no sortireu de casa en 500 anys. A veure si s’animen a portar una versió pal a Xbox One, PSVita i 3DS, estarem al tanto de totes les novetats.\nPrevious article S'anuncia Hyperdimension Neptunia Re;Birth 1 Plus per PS4\nNext article Compartit un nou tràiler de Fairy Tail Dragon Cry


Cort organitza una desena d'activitats en el marc del Dia Internacional de l'Eliminació de la Violència contra la Dona\n02 març 2021 21:22\nL'Ajuntament de Palma ha organitzat 10 activitats, que inclouen conferències i projeccions, amb motiu del Dia Internacional de l'Eliminació de la Violència contra la Dona, que té lloc el 25 de novembre.\nEn concret, aquesta iniciativa, les activitats de la qual també es podran seguir per Internet, ofereix tres conferències, dues jornades temàtiques, una lectura poètica, la projecció d'un curtmetratge i una obra teatral de Towanda Rebels, ha precisat aquest dimecres el Consistori en una nota de premsa.\nLa primera activitat, la conferència 'Si lo cuentas te revientan: violencia contra el relato de las mujeres', que serà impartida per la periodista Cristina Fallarás, tendrà lloc aquest divendres, a les 16.30 hores, en el Centre Flassaders de Palma, espai que acollirà totes les activitats d'aquest projecte, excepte l'obra de teatre i les jornada temàtica de la 'Setmana Violeta'.\nEl 13 de novembre a les 16.30 hores, la periodista Virginia Pérez oferirà una conferència sobre 'Periodisme amb perspectiva de gènere'; dia 20 a les 17.30 hores es projectarà el curtmetratge 'Ingràvida'; dia 25 a les 09.00 hores l'especialista en noves tecnologies Patricia Martínez parlarà, en una conferència 'online', sobre la 'Ciberviolencia de gènere', i dia 26 a les 16.30 hores, el jutge Joaquim Bosch participarà en la xerrada 'Violències masclistes des d'una perspectiva jurídica'.\nD'altra banda, el 28 a les 11.00 hores, diverses escriptores africanes realitzaran una lectura poètica sobre violències masclistes, i el 4 de desembre, a les 20.00 hores, en el Teatre Catalina Valls, el grup Towanda Rebels interpretarà l'obra de teatre 'Sexy Toy, la rebel·lió de les nines'.\nPel que fa a les jornades temàtiques, el 16, 23 i 30 de novembre, a les 17.30 hores, també en el Centre Flassaders, tindrà lloc un cicle sobre tràfic i prostitució, i del 18 al 25 del mateix mes, durant la 'Setmana Violeta', s'oferiran en els Espais Joves de Palma activitats en el marc de la iniciativa '#elcontrolnoesamor'.\nLa regidor de Justícia Social, Feminisme i Lgtbi, Sonia Vivas, ha lamentat que Palma suma enguany una xifres «insòlites», amb tres dones assassinades, per la qual cosa considera que «aquest 25N és més important que mai», perquè considera que, malgrat la pandèmia del coronavirus, «no es pot perdre el sentiment de col·lectivitat».\nAixí, la regidora ha manifestat que és necessari reforçar les xarxes que el Consistori ha creat, «des del feminisme, per a erradicar aquesta violència estructural contra les dones». Per a assistir a aquestes activitats, serà imprescindible sol·licitar inscripcions prèvies, que es podran realitzar a través del correu justiciasocial@palma.cat i de les pàgines web www.espaisjoves.cat i www.flassaders.org.


Subsidiarietat: Mori el Iron triangle: Clout, background, and outlook – averagelyaverageaverageable\n8 Agost, 2019 8 Agost, 2019 averagelyaverageaverageable1 comentari\nMillet o la criminalització de l’assenyalament català (bon gust)\nTothom té una mica la cara dura i cremada d’esguardar de fit a fit al poder forà.\nUna de les coses que mai em deixa de sorprendre és com de diferents són les reaccions dels corruptes nostrats quan els compares amb d’altres països a l’hora de passar per la foguera de les vanitats. Mentre que en països homologables (en cinisme) l’estratègia jurídica se centra a dilatar i engruixir la percepció pretesa d’innocència fins a la data de coneixement de la fallada jurisdiccional, en l’oasi colonial català s’imposa la tònica de confessar aviat i perviure en l’imaginari col·lectiu com a Gargamel infecte però isolat. Un rol entaforat i útil per al sistema, ja que sens dubte ningú pensa que el seu entorn de confiança jurídica et pugui estar parant l’ham quan has viscut una vida on t’han estat donant peixet. La burgesia barcelonina és estrafetament nostàlgica, incessantment de marc mental espanyol i el més important de tot, controlada. Ho demostre el fet de tenir situat un «Acuertelamiento militar» a dues passes d’on els universitaris catalans de la petitaburgesibotiguerisme de mobilitat descendent s’instrueixen a la Zona Universitária o el que és el mateix; absorbeixen, beuen i s’amaren per osmosis del mateix clima de la por de les escoles adjacents de segona imposició que viuen la realitat intransigent de la substitució cultural a mesura que l’Estat marxa a la vegada que buida Catalunya. La mateixa cultura de la por, hàbilment recreada des del showbisnes per Milans del Bosch a València que feia plorar pre-convergents i post-exiliats, o el mateix 1-O, fan calar el missatge entre els rics espanyols que o bé véns a viure a Madrid o et convé apretar-te amb força les corretges de les armilles d’auxili institucional per tal d’esdevenir metropolitans insignes. Com que anar a la ciutat capitolina de la nació veïna per no marxar-ne pot ser molt cansat, molts individus del món del calé opten per fer-s’ho perdonar mitjançant pagament d’impostos revolucionaris diversos i altres amb casaments socioeconòmics amb estirps netament castellanes, fenòmen fàcilment auscultable en la molt recomanada lectura «La gran teranyina» del person-pseudonyme Roger Vinton. Em recorda el soliloqui basilar de la pel·lícula de 1976 «Network» on el manegador corporatiu climaxa a crits ”You will atone!” (Tu expiaràs!). Doncs aquí passa una cosa molt similar ja que per progressar dins l’autonomisme has de procurar fer la vista grossa o girar el cap (o ja que estem; posar l’altra galta) de manera teatral per donar el senyal que no seràs cap problema per al projecte castellanista. En certa manera, Pujol i Millet s’expien públicament mitjançant carta del lector per tal d’ocupar un paper-rol dins l’auca i perquè no podien més que sentir-se sabotejats pel medi que els envoltava com va reconèixer l’estoica Marta V. (Al Cel Sia) quan va assenyalar Pau Molins com a menairó castrat, actiu dels poders fàctics en una quasientrevista de taxi-ascensor al programa de l’Albert Om.\nCatalunya és un país on les modes s’escampen rapidíssim (Samblancat) sense que ningú sàpiga exactament per què. La piqueta és fluixa. Pot semblar molt trist perquè denota molt poca capacitat de reflexió sobre quins elements introduïm en el cànon cultural català, però acaba generant contrapartides positives certament pírriques (però són les úniques que ens han permès de desenvolupar). D’una banda, el talent genuí brilla com poques coses en aquest país nostre en contrast amb el negre i fatigós telat de la negra nit despòtica. Això no vol dir que aquests estels siguin millors del que faríem si fóssim una nació estatalitzada, però no són menys genuïns. Per contra, molts catalans normalitzen la màscara que duen posada des de petits i aquesta dualitat els envileix, atomitza i aliena a parts iguals; fet que facilita la feina a qui els vulgui mal doncs no fa més que reforçar les tendències que es presentin per mitjà d’una concepció huxleiana de la llibertat: somriure en el paper de facilitador-camell de tots aquells ímputs que ens paralitzen (com major el volum inoculat, millor).\nPerò això no pot continuar així. Els partits espanyols (processionaris) se’ls acaba l’escenari per gesticular doncs des de 1714 ençà l’elefant autoritari i el seu capital mutat n’han anat copant la majoria d’espai.\nA Madrid, i el capital en general en un món tant globalitzat com l’actual; els val la inacció de les persones justes doncs és ben sabut que si sumem la concentració de capitals, la llei de l’embut i la doctrina del ceda el paso (al peso [sea educado]) el destil·lat final és auto-odi indígena-assimilat de llibre de text. I clar, així és impossible fer confiança a l’estructura humana, doncs de res serveix l’ambició si el camí està tant solcat de passos en fals i pomes edèniques que genera dificultats de previsibilitat. La inseguretat jurídica no és més que la legítima defensa proteccionista dels poders (no només econòmics) que conformen un cos assimilat d’ànimes sense cura, i comporta la sobremediatització de les foscors de qualsevol cap d’indústria òc que pugui fer competència o encegar a una empresa d’oligarca castellà endollat (potser nascut a la Teknon, però molt probablement a Madrid).\nFareu molt bé de dir: Quin antídot hi trobaríem? Doncs el meu parer és procurar que cercar la veritat (i encara que aquesta sigui intervinguda per un marc castellanista) no ens pot arrossegar a la malvolença, anestèsica «pau dels morts». No, volem una gran vibració intracultural on les persones juguin fort i tinguin les sensacions plenes d’haver crescut en vida. Intentar mantenir-se en la perfecció és fer l’estàtua i sovint mantenir el perfil de posar-se de perfil. Així doncs, denunciem que el que mai fa res, mai s’equivoca (i per tant desapareix desposseït de funció que no va estar a l’altura de suplir) perquè malgrat tots els errors de Fèlix Millet i les deficiències en el seu caràcter, és un paio resultadista i competitiu (tenir ego és incontrovertidament sa) que té com a llegat un Palau de la Música Catalana -Patrimoni Nacional que abans del tractament queia desmenussat- que mai tindran Rato o altres membres del cercle Dalton-carpetovetònic. No sè si n’esteu assabentats, peró el fons documental del Palau, és exemple del més gran servei que un natural paisà pot fer-li a la Pàtria. Exemple minso enfront l’obra de país que suposà la governança del Pujolet. No patiu, el futur els farà justícia posant al descobert les mancances per les quals sí que mereixerien el nostre mesurtat oprobi. Fins aleshores, són simplement humans en un ecosistema hostil als catalans fins que poden desactivar-los per a posterior usdefruit. Que l’estat weaponitzi l’ambició de gent capaça no ens pot fer proscriure l’ambició.\nNo són cap mena d’herois, però avui en dia en queden ben pocs amb poder per fer alguna cosa. Ell sol, ara. El condemnarem i l’hi llançarem els gossos a sobre per què sovint, molt més sovint del que mai ens podem imaginar la veritat no és suficient. Tothom té una mica la cara dura i cremada de mirar fit a fit el poder forà. Perquè això és el que ha de passar si volem saber-nos fer dignes de la fè de la gent, perquè aquesta aprengui a protegir-se a si mateixa més enllà d’expressions folklòriques de rebel·lia teatral que en cap mesura incrementen la sobirania del poble català sobre aquell terreny que ens mereix com a propis. La societat de general bruteja però les societats en procés de dissolució perden la capacitat de blanquejar la negror dels equívocs humans, que seran utilitzats per miscaracteritzar i allunyar-nos els uns dels altres quan la realitat és que no hi tenim res a veure excepte per rebre’n lliçons per aprendre. Ens volen alienats i els hi fotrem, els hi fotrem una fart de jacos. Caldrà cardar i fer-se el sorprès quan passi. oidà!\nArxiu memorístic: aTBàBa\nUna resposta a “Subsidiarietat: Mori el Iron triangle: Clout, background, and outlook”\naveragelyaverageaverageable ha dit:\n8 Agost, 2019 a les 4:10 pm\ni l’alt honor humiliantment vetat,\ni l’art fet llengua que el govern té presa,\nsi deixa sol l’amor la meva fi.


Arxius de Shopping » Pàgina 3 de 3 » www.kids.cat | La revista dels nens i nenes per a pares i mares\nInici » Continguts » Shopping\nEdoneko gats samurái\nQuè tenen en comú el període Edo de la història del Japó, uns gats samurais, l’art tradicional nipó i unes il·lustradores bessones nascudes a València? La resposta es troba en Edoneko, un concepte creatiu nascut de les...\nby Kids · Published 01/11/2015 · Last modified 18/12/2017\nRecordes a la Ruperta, el Mazinger Z i els pòsters de la Superpop? Encara somies amb una extratrerrestre que s’empassava ratolins? Mossegaves les gomes Milan per si de debò tenien gust de nata? Si la resposta a aquestes preguntes és sí, aquest és el...\nby Kids · Published 01/07/2015 · Last modified 12/10/2017\nSURA, de l’empresa blanenca Hory i guanyadora del Premi Ibertoy 2015 a l’estat espanyol, és un joc d’habilitat, on enfilar els peixos a la boia és tot un repte. És un joc participatiu, on...


Vine a animar a la I Cursa Infantil Adaptada que es celebra a Vilassar de Mar! | Ajuntament de Vilassar de Mar\nVine a animar a la I Cursa Infantil Adaptada que es celebra a Vilassar de Mar!\nAquesta iniciativa de les mares i els pares de l'escola Vaixell Burriac, amb el suport de l’AFA del centre i l’Ajuntament, té l’objectiu de fomentar la inclusió i la diversitat\nVilassar de Mar acull demà dissabte 4 de juny la primera Cursa Infantil Adaptada, organitzada per un grup de mares i pares de l'escola Vaixell Burriac amb el suport de l’AMPA i de l’Ajuntament. La cursa tindrà lloc a les 10 h a l'avinguda Eduard Ferrés, davant del poliesportiu la Bòbila, i té la finalitat de fomentar la inclusió i la diversitat al poble.\nLa cursa està dirigida a nenes i nens fins a 12 anys amb diversitat funcional que participaran en diferents categories: caminadors, cadires de rodes (amb ajut o sense) i obstacles en cadira de rodes, entre d’altres. Els participants hauran de realitzar proves de 10, 20 i 30 metres, però sobretot competiran amb si mateixos per millorar les seves pròpies marques.\nAquesta iniciativa necessita de la participació de totes les persones possibles per donar suport a la infància i “fer de Vilassar de Mar un lloc totalment inclusiu i accessible”, tal i com afirma en Pablo Romo, part de l’equip organitzador de la cursa i pare de l'Elena, una de les participants que per vint-i-sisena vegada participarà a una cursa infantil adaptada, però aquesta vegada ho farà, per primer cop, al seu poble.\nTota la infància obtendrà un premi ja que la mateixa participació és una superació diària degut a la preparació prèvia que aquestes nenes i nens realitzen durant l’any per a poder assistir-hi. Les inscripcions són limitades a 60 places, però l’accés com a públic és lliure. Tota persona serà benvinguda demà per recolzar als petits i petites concursants, així com compartir una jornada esportiva i fer pinya amb les seves famílies.\nUn esdeveniment que tant les famílies com l’Ajuntament de Vilassar esperen que sigui la primera de moltes més curses en el futur. Demà, no hi pots faltar!


"Defensarem el dret a l'habitatge per tots els mitjans, no ens fa por la policia" - El Temps\n"Defensarem el dret a l'habitatge per tots els mitjans, no ens fa por la policia"\nDijous passat el Sindicat de Barri de Poble-sec aturava, a Barcelona, el desnonament del Bloc Llavors davant d'un fort operatiu policial. Les imatges van córrer al llarg del matí per les xarxes socials i des de l'organització es va viure l'esdeveniment com una victòria. Parlem amb l'Esteve -prefereix no dir el cognom- el seu portaveu sobre els fets esdevinguts i la tasca d'aquest col·lectiu.\nImatge de la mobilització en defensa del Bloc Llavors | ACN - Blanca Blay\n- Quina importància té per vosaltres haver aconseguit aturar el desnonament del Bloc Llavors al barri del Poble-sec de Barcelona el passat dijous 10 d'octubre?\n- La importància és que el Sindicat de Barri està demostrant, cada vegada, que a Poble-sec no és tan fàcil expulsar famílies. Que hi ha molta gent disposada a posar el cos, determinada i sense por a enfrontar-se tot el que calgui. Així va quedar demostrat. A les set del matí hi havia 50 persones i vam arribar a ser 150. Durant tota l'estona vam estar aguantant càrregues, una detenció... La importància, per nosaltres, és veure que si ens unim i perdem la por ho podem tot. L'altra cosa, segurament, és que des que vam començar amb el Sindicat de Barri hem anat fent passos de gegant. Ara mateix, aturar un quart desnonament d'un bloc amb sis habitatges ens demostra que al barri cada cop som més i que la policia ho tindrà difícil per poder venir a desnonar i els fons voltors per pujar lloguers i deixar habitatges buits.\n- Quina és la situació d'aquest bloc?\n- És propietat d'un fons d'inversió finlandès. Des del principi de comprar-lo, es va dedicar a expulsar la gent que tenia contractes de lloguer i reformar els pisos per vendre'ls a preus milionaris. Té una desena de finques a les ciutats i sempre té el mateix patró. Compra un bloc, expulsa els veïns, els reforma i els ven. Sense importar la realitat de la gent que viu allà. En aquest edifici, a mesura que es van anar expulsant veïns, es van reocupar per donar-los a famílies i gent jove del barri i des de llavors s'ha omplert el bloc de vida. Hi viuen perfectament gent de renda antiga amb joves i famílies en situació de vulnerabilitat.\n- Com valoreu l'actuació que va tenir la policia en aquell desallotjament?\n- Veiem que hi ha una voluntat per part del Govern de la Generalitat i els Mossos d'Esquadra d'augmentar la repressió contra aquelles persones que estan cada dia defensant les condicions de vida de la gent, aturant desnonament, fent protestes independentistes. Estem patint dispositius totalment desproporcionats a diferents llocs de la ciutat. Per altra banda, estem veient com cada dia els Mossos fan més denúncies arbitràries contra persones que defensen el dret a l'habitatge. Està sacsejant la ciutat i el país el gran desplegament de solidaritat i lluita que es dona entorn la lluita del dret a viure dignament. Nosaltres defensarem el dret a l'habitatge per tots els mitjans possibles, no ens fa por que vingui la policia. Sempre que han vingut ens han trobat de cara. Creiem que cal fer fora els especuladors dels nostres barri, però també la policia que és qui al final els defensa. Sempre que vinguin trobaran una resposta. La responsabilitat és del govern, també, perquè no estan arreglant el problema d'habitatge. No reallotgen la gent, no creen habitatge públic. Mentre s'omplen la boca parlant de drets fonamentals, després veiem com ens ataquen. Venir a pegar la gent que defensa el dret a l'habitatge és tan intolerable com que empresonin gent per defensar els drets fonamentals.\n- Quina és la funció del Sindicat de Barri de Poble-sec? Té res a veure amb els sindicats de barri de principis del segle XX?\n- L'aposta de crear el sindicat neix de la voluntat de crear un barri autònom i teixir comunitat. A Poble-sec està molt vinculat a l'Ateneu La Base, que recupera la idea del mutualisme obrer dels anys 30 amb la idea de generar xarxes de suport, de comunitat i de construcció d'autonomia des d'allò local. A partir d'allà s'obre un projecte que comença a dotar-se d'estructures autònomes al barri i crear comunitat a una velocitat molt gran. Allà veiem la necessitat de passar a l'ofensiva i d'atacar, una mica, els lobbies del capital que està destruint el barri. El Sindicat té la voluntat de ser l'eina d'autodefensa de les veïnes per construir un barri autònom que cada cop depengui menys del capitalisme i de les relacions d'explotació laboral que vivim. Una mica, la voluntat és aquesta, ser l'eina d'autodefensa d'un barri autònom. Per això no només aturem desnonaments, sinó que també posem la vida al centre, parlem de cures, fem autodefensa, parlem de temes com l'alimentació, fem xarxes d'aliments, tenim un grup de dones. Moltes altres coses que no només lluiten pel dret a l'habitatge, sinó per desplegar una altra manera de viure en un barri com Poble-sec.\n- Què vol dir quan parla de construir autonomia?\n- Quan parlem de construir autonomia, ens referim a construir mitjans propis que ens permetin desplegar una altra manera de viure i ens alliberi una mica de la forma de vida que ens ha tocat viure en el capitalisme. El que intentem des del Sindicat de Barri i l'Ateneu la Base és donar-nos de mitjans propis. A l'Ateneu tenim un fons comú que ens serveix per dotar-nos d'un local com un taller d'oficis per recuperar els coneixements tècnics de com treballar amb les mans; un menjador popular on fem menús a cinc euros per la gent del barri; una biblioteca popular pel barri; grups de criança... Ens referim a construir materialment una altra manera de viure. No només això, sinó també passar una mica més a l'ofensiva, entenent que no estem fora de la ciutat i del ritme capitalista. A la vegada que construïm l'autonomia, cal atacar des de dins la bèstia capitalista que també portem a dintre. A partir d'això, reteixir les relacions socials que s'han anat destruint amb l'aïllament i la precarietat.\n- Per endavant teniu el I Congrés d'Habitatge on es trobaran amb grups similars al Sindicat de Barri de Poble-sec. Quin és el seu objectiu?\n- L'objectiu bàsic, segurament, és entendre que en els últims anys s'està instal·lant una altra manera de lluitar. Des del moviment de l'habitatge s'han generat a Barcelona una vintena de grups d'habitatge en els últims temps. Pretenem instituir-nos com una força que va més enllà d'allò local, que té una força nacional, i fer plans de lluita col·lectius. Bàsicament, és per unir-nos. No ens quedarem només al nostre barri defensant la nostra parcel·la, aturant desnonaments. Es vol passar a l'ofensiva a escala nacional.


LA CREATIVITAT DE L'ANNA: MOCADOR PORTA-NINES\nCristina 13 de novembre de 2013, a les 12:04\nEl mocador per les nines m'encanta!!! A més, em recorda a quan duia als meus nens amb el meu mocador ;) El guardo com un tresor...És molt bona idea Anna, volem tutorial!!!! M'encanta la carona de l'Ada :) Un petó!!!!\nMaite G. 13 de novembre de 2013, a les 14:56\nMolt xulo aquest porta nines!\nSe la veu súper contenta, apa ja tens feina!!\nUnknown 13 de novembre de 2013, a les 15:32\nEl dudu és una monada, ara el mocador porta nines, m'ha encantat!!!! volem tutorial jaaaaa! a casa intueixo que tindrà molt exit!!!! petons!\nKosturetes 13 de novembre de 2013, a les 18:57\nOhhhhhhh!!!!Quina monada, m'encanta el mocador porta nines, llástima que no tingui cap neta!!!!!! Petons.:)\nJúlia 13 de novembre de 2013, a les 22:36\nOoooh que enginyós Anna!!!!\nSuper xulis aquests mocadors.\ncristina 15 de novembre de 2013, a les 2:56\nQuina bona idea els mocadors per nines, Anna! suuuuper bonics!!!\ni m'ha encantat el doudou!!!! és suuuper alegre!\nP.D.: em pots passar el teu correu???? han atterrat a casa dos\nmussols que m'han dit que estaven buscant la casa de l'Ona\ni de l' Ada i no sé pas com fer-los fora!!!!\nNúria (Els petits retalls) 15 de novembre de 2013, a les 19:47\nUna preciositat el porta nines!! Segur un bon regal per la germana gran.\nEl doudou una monada!\nPaper, roba i tisores 17 de novembre de 2013, a les 20:27\nQue xulo aquest mocador porta nines, és molt original.\n(quan puguis, mira el nostre blog...és que no tinc el teu correu)\nMarta 19 de novembre de 2013, a les 20:46\nMolt ben pensat això del mocador ;). És molt xulo!!! I el doudou ben dolcet ;)! Ara toca fer el mocador per l'Ada ;)).


24 abril 2022 ~\nAvui diumenge, 24 d’abril, s’ha donat a conèixer el veredicte de la 39a fase local de la Mostra Literària del Maresme en l’acte de lliurament de premis que s’ha celebrat a La Unió i que clou el programa de la Setmana Cultural a Teià.\nL’acte ha homenatjat també al poeta Joan Ferrater i a l’escriptor Joan Fuster, coincidint amb el centenari del seus naixements, l’any 1922, a Reus i Sueca, respectivament. Els punts de llibre editats per a l’ocasió reprodueixen els seus versos i pensaments, a mode d’aforismes.\nLa cerimònia ha estat conduïda per la regidora de Cultura, Olga Parra, i ha comptat amb la participació de la Banda Municipal de Teià. Dirigida magistralment per David Jacomé, que ha substituït circumstancialment al seu titular, la formació ha interpretat els temes principals de pel·lícules com Carros de foc o Missió impossible, així com un enfilall de cançons d’Stevie Wonder i una selecció de boleros.\nPer la seva part, la regidora ha destacat el nivell dels treballs premiats i ha recordat al públic les properes activitats relacionats amb la cultura que se tindran lloc al poble. Es tracta de la celebració del Dia Internacional de la Dansa, el 29 d’abril, i de l’inici del curs de guió teatral que es farà a La Unió, a càrrec del dramaturg i director de teatre Pere Riera.\nIncentius a la participació\nEnguany, la fase local de la Mostra Literària ha rebut 392 treballs: 240 en prosa, 137 en poesia i 15 en microrelats. En conjunt, són 82 treballs més que l’any passat. En prosa, l’augment ha estat de l’11%; en poesia, del 57%, i en microrelats, del 110%. Tanmateix, la manca de participants d’entre 19 i 25 any ha obligat a declarar desertes les categories E de prosa i poesia, i la categoria A de prosa, per a infants de 6 a 8 anys.\nPer tal de omplir aquests “buits” i “donar un impuls als joves”, la Regidoria de Cultura va programar un taller de relat a càrrec del periodista i escriptor d’Albert Forns durant el primer trimestre de curs i un altre de poesia, a cura de Miquel Desclot. “Entenem que és una mena d’inversió a mig termini i esperem que de mica en mica puguem anar creixent en la participació en les diferents categories”, ha desitjat la regidora. A més, el certamen introdueix aquest 2022 l’edició il·lustrada d’un dels primers premis de prosa i poesia, en les categories B o C, a criteri del jurat, per part d’un professional.\nGuerra i masclisme\nMés enllà de la ficció, alguns dels treballs presentats aborden qüestions d’actualitat com l’amor no normatiu, els trastorns alimentaris, les guerres –a Ucraïna, però també a l’Afganistan o el Pakistan– i l’opressió del patriarcat.\nCom sempre, els treballs presentats a través de l’escola el Cim en les categories de 6 a 11 anys han passat per una primera selecció per part del seu equip docent. Un cop feta la tria, el jurat va llegir i valorar un total de 132 textos. Enguany, aquest òrgan deliberatiu ha estat compost per Cristina Oliva, en representació de l’Institut Turó d’en Baldiri; Núria Espelt, en representació de l’Escola El Cim; Miquel Esquirol, com a guanyador d’edicions anteriors; María José Fàbregas, com lectora vinculada a les activitats de la Biblioteca de Can Llaurador, i Àngels Rodríguez, com a jove lectora.\nUn rere l’altre, els autors dels treballs premiats han anat pujant a l’escenari a recollir el diploma a mesura que el seu nom era anunciat pels altaveus de la sala. Tots ells han rebut l’aplaudiment del públic i l’enhorabona per part d’alguns regidors de la corporació: Joaquim Roca, del PSC; David Basi, de Cs; Francesc Ribas i Gemma Rosell, de JxCat, i Yago Albert i Montse Riera, d’ERC-Compromís amb Teià. L’alcalde, Andreu Bosch, ha excusat la seva presència perquè està és fora i ha delegat en la primera tinent d’alcalde, Èrica Busto.\nPrimer premi: Exhausts, de Sergio Martín Tarrasón\nPrimer premi: El meu cor, de Nil Gelabert Via-Dufresne\nPrimer premi: Fugint d’Ucraïna, d’Itziar Casas Esquius\nPrimer premi: Idees no escoltades, d’Aroa Calvo Alfonso\nAccèssit: Si el món fos a llapis, de Mario Luna Fernández\nAccèssit: A tu, d’Arnau Casanovas Pons\nPrimer premi: Nafres, de Francesc Ribas París\nPrimer premi: El poder de l’amistat, d’Eloi Aparicio Domènech\nS’ha atorgat un premi i dos accèssits.\nPrimer premi: El gran viatge (1870), de Nico Toril Cabello\nAccèssit: Un robatori a París, d’Helena López Badia\nAccèssit: El rescat del follet, de Tao Lamy\nS’han lliurat dos primers premis ex aequo.\nPrimer premi: Sola, d’Itzel Roig Egido\nPrimer premi: Filla de la Lluna, de Clara Martí Piñero\nCategoria D (de 15 a a18 anys)\nS’ha concedit un premi i dos accèssits.\nPrimer premi: Delicadament grassa, de Júlia Rodríguez Pérez\nAccèssit: Desig a la Lluna, de Natàlia Cano Tarradas\nAccèssit: Queda’t amb mi, d’Aleix Rodríguez Pérez\nPrimer premi: Un llibre sense nom, d’Ignasi Estapé i Ferré\nAccèssit: La tardor a l’ànima, de Glòria Olivella Esteller


Crema tres cops carbassa: fàcil, dolça i (si es vol) picant\nCugat Comas 25 de novembre de 2021 (12:38 CET)\nAra que és temps de cremes vegetals calentetes, la cromàtica que combina carbassa, moniato i pastanaga és una de les millors\nTot i que hi ha gent per a tot, en aquesta vida, jo encara no conec a cap humà que pugui dir que el seu plat preferit en aquesta vida sigui una sopa o una crema vegetal. Fins aquí l’estudi de camp fet. Però que no sigui el preferit de ningú no vol dir que no sigui un recurs necessari, bo i escaient, especialment quan l’any ja tomba i fa fred o temps d’estar-se a casa i prendre-les calentes. Aquesta setmana n’és el cas.\nSopa o crema. Crema o sopa. Mai les he sabut discernir del tot. Diran que depèn del tacte, de l’emulsió feta, del punt de líquid. Vés a saber. De la mateixa manera que els dislèxics eviten per sobre de tot referir-se a sí una cosa és a la dreta o a l’esquerra, a casa procurem sempre d’evitar parlar de sopa o de crema. És el que hi ha al bol o al plat fondu i el que es pren amb cullera, tu. Digues-li com vulguis.\nAmb les cremes de verdures passa com amb la seva cosina, la sopa d’all. Que tot està inventat i pràcticament cap variació, toc o detall no mereixerà ser qualificat d’ocurrència. Si anem d’intrèpids, com a màxim, podem aspirar a alguna sorpresa. Serà el cas, però serà opcional. Pels que som mandrosos de cuina i atenció, la facilitat d’aquest tipus de receptes ens té el cor robat. Si solem cuinar per nosaltres i ningú més tenim premi, perquè en fem de més i demà ja estarà feta. Economia del dia a dia.\nLes cremes de porro o de carbassó són les reines d’un ball que, a més, creua el calendari com qui passeja per casa en pilota picada. Si fa fred, calentes. Si fa calor fredes. Que no només del gaspatxo viu la canícula i els seus mesos del voral. Les cremes sempre venen de gust i sempre són saludables. No són titulars, però sí jugadors de pedra picada que treuen les castanyes del foc. L’adient seria anar modelant la base, del que les fem, segons la temporada. I en aquestes és com de forma atzarosa o sobrevinguda a casa vaig fer per primer cop la crema tres cops carbassa. Una crema fàcil, bona, dolceta i si es vol picant (com de fet ja havíem dit al titular).\nLa crema de carbassa, moniato i pastanaga.\nPer què tres cops carbassa? Perquè els seus tres ingredients concorden cromàticament.\nQuè vol dir picant? Sorpresa, matís, toc personal, caràcter. Digueu-li com vulgueu. Pels que els agrada que allò que prenen tingui una mica d’efecte, una idea. Tireu un bitxo a la sopa o la crema. Un és suficient, dos tolerable. Tres hi ha un dia que em pensava que no explicava. Al moment de bullir, al final, li tires. Un bitxo o dos, segons la mida. I el resultat tindrà un caliu extra.\nCrema tres cops carbassa, una recepta d'estar per casa\nPastilla de caldo concentrat\n- Preparem les peces de verdura que farem servir depenent de la quantitat, en funció d’aquesta també escollim l’olla.\n- Posem un bon raig d’oli, que deixi pòsit de mig fit, a l’olla i la posem a foc mig.\n- Tot i que la tirarem la darrera, pelem primer la carbassa. La raó, és la més pesada de pelar i sinó ens demorarà massa.\n- Verdura cap a dins. Comencem pel porro, que si cal podem substituir per la ceba. El pelem, li traiem les arrels i el tallem a trossos. I el posem a l’oli perquè vagi sofregint.\n- Repetim el procediment amb els moniatos. Quan els tirem anem remenant, perquè no es cremi.\n- Després fem les pastanagues i finalment la carbassa. També igual: tirar a trossos i remenar l’olla perquè tot passi per l’oli i vagi fent-se.\n- Quan veiem que ja ho tenim tot i que tot va daurat per igual, hi afegim un bitxo (o dos, si som valents).\n- Omplim d’aigua fins a cobrir i ara ja podem apujar el foc.\n- Hi posem sal i pebre, al gust.\n- També hi tirem una pastilla de caldo concentrat.\n- Al cap d’uns 20 minuts, traiem del foc i passem pel turmix o pel vas de triturar per aconseguir la sopa o crema. Depenent de l’aigua que hi posem tindrà un tacte o un altre: la podem treure tota o deixar-la.\n- Servim en bols i hi podem afegir un rajolí d’oli (d’oliva normal o fins i tot aromatitzat o picant) per sobre. També és opcional afegir-hi algun entrebanc vegetal, fruits secs o una torradeta trossejada.\nCarmen Tabales Fa 6 dies\nMolt bona: Crema de pomes. Primer el oli a la cassola, 3 cebes de Figueres a trossos grans, tapa l'olla i baixar el foc al mínim. Tallar les pomes a quarts, pelar, treure el treure'n el cor y tallar els quarts en 3 trossos. Afaixir a la seva i remenar. Treure la pell (sense la part blanca) a una llimona, si es ecològica millor. Ficar la pell dins l'olla i remenar. Tot al mínim de foc, 10 min remenan. Cubrir amb liquid, pujar el foc i en 30 min triturar amb part de la pell.


L'ACA executarà obres al pantà de Darnius per a millorar l'eficiència i la seguretat - Diari de Girona\nL'ACA executarà obres al pantà de Darnius per a millorar l'eficiència i la seguretat\nEls projectes se centren en els desguassos del fons, el sistema per detectar moviments a l'estructura i a la xarxa de drenatge de dos dics de tancament\ncarme vilà darnius 17.05.2017 | 11:39\nL´embassament de Darnius ACA\nL'Agència Catalana de l'Aigua executarà obres de millora a l'embassament de Darnius Boadella per millorar sistemes i incrementar la seguretat. Les obres se centraran a augmentar l'eficiència del funcionament dels desguassos de fons; millora del sistema de detecció de moviments a l'estructura i millora a la xarxa de drenatge de dos dics de tancament. Les obres tenen un cost de 75.000 euros.\nL'ACA ha tret a licitació la redacció dels tres projectes. Per als desguassos s'hi destinen 30.000 euros per tal de portar a terme actuacions que permetin modernitzar els seus elements, que amb el pas del temps s´han anat desgastant i que requereixen una actuació global de renovació o actualització.\nPel que fa a la redacció del projecte per millorar el sistema d´auscultació de la presa i dels dics de contenció de la Mola truncada i de Fangots, amb un pressupost de 30.000 euros, se centrarà en l´execució d'un sistema de control de moviments, una xarxa de piezometria, així com l'adequació de l'ancoratge dels pèndols invertits existents per optimitzar una lectura absoluta i correcta de moviments dels blocs on s´ubiquen. En les tres preses també caldrà habilitar una xarxa de sismòmetres per al control de moviments sísmics del terreny i estructures.\nFinalment, ha informat l'ACA, als dics de tancament de la Mola Truncada i Fangots existeix una xarxa de drenatge per reduir pressions de xarxes de filtracions. Alguns drens estan obstruits en punts de la seva longitud, ha informat l'ACA. En ambdós casos procedeix recuperar la funcionalitat d'aquests drens amb actuacions que, en gran mesura, passaran per una neteja amb aigua a alta pressió (però controlada per no perjudicar elements estructurals o d'estanquitat) o re perforació de noves unitats en cas de necessitat, bàsicament al dic de Fangots pel control de funcionalitat de la pantalla d'argila.


Tornar, tornar - El blog del DiR\nHome / Editorial / Tornar, tornar\nHi ha moments que van lligats a una frase o a una etiqueta. Ara que a Tòquio s’hi disputen els jocs, penso en la Barcelona del 92, la preolímpica, l’olímpica i la postolímpica. Quin estiu tan feliç!, però quin empatx. Des de l’octubre del 86 i fins a la crisi del 93, tot començava o acabava amb l’afegit d’olímpic.\nVan ser dies feliços. Res a veure amb la Covid-19 i la situació que ens ha tocat viure des del març de l’any passat. Primer va ser una anècdota exòtica i llunyana que recollien els diaris. Però la Covid-19 va saltar de la Xina a Itàlia, allà on el caos és el sistema i finalment se’ns va instal·lar al replà de casa. Aleshores era tard: ja la teníem aquí.\nHauran de passar molts anys per oblidar la pandèmia. Als pròxims mesos tot es declinarà a partir de la Covid-19. Els somnis trencats, la capacitat d’adaptació a un nou repte, tot ens portarà al monstre invisible. És per això que ara hem de viure aquest agost amb la força dels adolescents, que és aquell temps on tot és possible.\nHi ha qui ha escrit que aquest agost serà com un diumenge llarg perquè aquest estiu no acaba de ser complet: hi sobra por i hi falta llibertat. Segurament és cert. Però, i què? Si això és cert, desmentim-ho.\n“Fa més d’un any que cada tres setmanes tornem a la normalitat. Tornar s’ha convertit en un verb multitasca. No acabem de ser del tot i ens passem el dia tornant. És un viatge que recorrem en bucle. Tornem i tornem per a tornar una altra vegada”\nTips d’aquest tornar light, el setembre ha de ser el definitiu. Ha de ser el bo.\nAl setembre haurem d’elevar al quadrat la idea de represa. I ho hem de fer bé. Haurem de tornar a ordenar el calendari vital, l’agenda i el nostre dia a dia. Quan el sol d’agost sigui un record, aleshores ens tocarà viure. Serà quan haurem de recuperar els gestos, els hàbits i els costums que, senzillament, ens fan estar bé.\nAquesta vegada no deixarem enrere un estiu, sinó que girarem full a la maleïda Covid. Que quantes vegades hem tornat? És igual, moltes. Però aquesta ha de ser la bona. Per això, ara procureu gaudir l’agost. Al vostre aire, amb la cadència i el ritme de cadascú. Que sigui un bon agost. Un agost per sempre, gairebé etern.\n“I al setembre, torneu. Com si fóssiu Chavela Vargas interpretant el seu Volver, volver, torneu. I si és una mica abans, també: torneu, que l’última setmana d’aquest mes és prodigiosa si es tracta d’agafar fons per a la represa”\nSigui quan sigui, conjugueu el tornem-hi. Activitat física i salut, per això us estem esperant.\nEl DiR és casa vostra.\nDirector General dels Clubs DiR


Descobreix tots els productes de la categoria que podràs trobar a outletinn, com per exemple Cmp Man Pant. Compra avui mateix Cmp Man Pant i estalvia diners en tots els productes de la secció de . A més a més, amb la qualitat que et garanteix una marca com Cmp l’èxit en la compra està assegurat. Saps que a part de Cmp Man Pant a la botiga de ofertes també hi trobaràs altres articles per practicar aquest esport? Gràcies a outletinn ara podràs trobar en una sola botiga una gran varietat de productes de ideals per practicar tots els esports.


Sortegem entrades per veure l'espectacle 'Cas Caputxeta' a La Sala - Cultura - Rubí TV\nSortegem entrades per veure l'espectacle 'Cas Caputxeta' a La Sala\nExplica la llegenda que fa molt una nit de lluna plena es van trobar unes sabates vermelles al bosc\nRubitv.cat sorteja dues invitacions dobles per assistir aquest diumenge, a les 12:00h, a La Sala per veure l'espectacle de La Xarxa 'Cas Caputxeta'.\nExplica la llegenda que fa molt, molt de temps, una nit de lluna plena es van trobar unes sabatetes vermelles al bosc.\nDes de llavors, en aquell poble viuen sota unes normes ben particulars. Però un dia comença el misteri... Només el millor detectiu podrà resoldre el Cas Caputxeta. Armat amb una lupa, el detectiu Grant Lican inicia la seva investigació i està disposat a descobrir tota la veritat sobre la Caputxeta Vermella. Cas Caputxeta és una historia amable sobre la llibertat i la recerca de la veritat, un viatge visual i musical amb regust de cinema antic en una original versió del clàssic universal\nEl sorteig es farà a través de les xarxes socials i correu electrònic. Si vols optar al premi has de compartir la notícia i enllaç d'aquesta notícia amb els teus seguidors. L'únic requisit és que també siguis seguidor de la pàgina de Rubitv.cat a Twitter i Facebook. També pots participar al sorteig enviant un correu electrònic a [email protected] especificant la paraula 'entrades Caputxeta' en l'assumpte.\nTermini de participació i comunicació del nom del guanyador: El termini per participar en aquest concurs finalitzarà aquest divendres 11, a les 12h. Els noms dels guanyadors es donaran conèixer a través de Rubitv.cat, Facebook i Twitter. Molta sort a tots els participants!\nLídia Catasús i Artís\nUna nova versió de la caputxeta ideal pel meu fill i per mi\nEtiquetes: concurs, entrades, La Sala, La Xarxa, Cas Caputxeta


Propostes de CCOO davant les eleccions municipals\nYou are here: Home / Política / Societat / Propostes de CCOO davant les eleccions municipals\nDavant la convocatòria de les eleccions municipals pel proper 24 de maig, CCOO volem fer arribar a totes les opcions polítiques que es presenten aquest document que conté de manera esquemàtica algunes de les reflexions i propostes d’acció que considerem necessàries per fer front, des de la perspectiva i les competències i capacitats locals, als problemes més greus que en l’actualitat estem patint els treballadors i les treballadores, tant com a tals, com des de la perspectiva de ciutadans i ciutadanes.\nTraslladem aquestes reflexions i propostes, amb la voluntat expressada repetidament durant els 50 anys de la nostra existència com a sindicat constituït, de portar la veu dels treballadors als afers locals, comarcals i territorials, com a ciutadans, però també en tant que treballadors i treballadores amb interessos propis prou definits, en els centres de treball, i també com a contribuents i usuaris dels serveis públics.\nDes de CCOO tenim el convenciment que podem contribuir a fer unes ciutats i viles millors per treballar, per viure i per conviure.\nLes propostes i reflexions contingudes en aquest document, volem que siguin a la vegada punts i matèries a incorporar en el seu compromís amb els electors durant la campanya, accions que puguem avaluar conjuntament durant la legislatura, compromís per part nostra en suport de les mateixes i finalment reconeixement de moltes bones practiques que les administracions locals estan fent i que volem defensar, consolidar i ampliar.\nEns sembla prioritari combatre l’atur, millorar la qualitat de vida, evitar el risc de dualització social, lluitar contra el creixement de la pobresa i el risc d’exclusió, garantir els drets públics de ciutadania i els àmbits de participació i, sobretot, planificar el futur econòmic i també social de la ciutat.\nConsiderem el treball com l’element de socialització més important, bàsic perquè cada persona adquireixi la plena capacitat de desenvolupament personal i social.\nEsperem que l´Ajuntament de Terrassa adquireixi el compromís d’esforçar-se per assegurar un mercat de treball que garanteixi ocupació digna, estable, de qualitat, satisfactòria.\nLes administracions locals son les més properes a la ciutadania, són les primeres a qui s’exigeix i les primeres per tant que han d’assegurar capacitat de resposta. Més enllà de les competències locals, escasses, molt mal finançades i moltes d’elles actualment en risc amb la Llei de Racionalització i Sostenibilitat de l’Administració Local, els ajuntaments han de tenir un paper de lideratge davant les altres administracions.\nVolem cridar l’atenció sobre el fet que són les administracions locals les que disposen de menys recursos públics i és imprescindible, per tant, definir iniciatives polítiques, fiscals i econòmiques que possibilitin augmentar els ingressos d’una manera estable i, sobretot, sostenible. Per garantir la qualitat de vida i la convivència a les nostres ciutats necessitem institucions fortes, amb serveis públics de qualitat que garanteixin els nostres drets de ciutadania.\nReclamem, doncs, una millora, pendent des de la recuperació de la democràcia, del finançament de l’administració municipal, i un ús més decidit, per part de l’ajuntament de les seves capacitats fiscals, sota la premissa que ha de contribuir més qui més té.\nNecessitem un municipalisme fort i ben organitzat i això passa per un enfortiment de les seves associacions i per la potenciació de la cooperació entre municipis tant en l’àmbit de la gestió de serveis com en el de la reivindicació d’actuacions pel desenvolupament socioeconòmic territorial.\nEn aquest paper, i un punt més enllà de les competències normatives, des del Sindicat, creiem que com a grans línies d’actuació al nous ajuntaments s’hauria de definir compromisos i accions en els següents camps d’actuació:\nGarantir les infraestructures necessàries per al desenvolupament d’una economia sostenible capaç de generar llocs de treball estables i de qualitat.\nLa necessitat d’adopció de mesures concretes cap a un nou model de desenvolupament productiu, generador de riquesa, més sostenible i eficient.\nEl compromís de preservar la qualitat dels serveis públics i el seu accés universal.\nVetllar per la qualitat de la participació democràtica en el desenvolupament de la ciutat.\nLa garantia d’uns estàndards de qualitat de vida digna per a tothom, progressivament més igualitaris, que assegurin la cohesió social en termes de progrés i benestar, i vinculats amb l’exercici dels drets de ciutadania.\nDes de CCOO donem molta importància a l’ impuls de l’activitat productiva, especialment la defensa i recuperació del teixit industrial, tant el tradicional, amb la ordenació, reactivació, modernització i adequació dels polígons, com el centrat en les TIC, les energies netes i el coneixement, i a la necessitat de dissenyar politiques d’ocupació, també locals, per afavorir la generació de llocs de treball de qualitat, estables i amb perspectives de futur.\nDes de CCOO pensem que és necessari un canvi de cultura ocupacional. El treball basat en la precarietat i baixos salaris ens porta a un empobriment estructural dels treballadors i treballadores, a una societat poc eficient, i una vegada més a augmentar el pes de les desigualtats.\nDemanem per tant a l’ administració un compromís amb els valors del treball, garantia de la cohesió social i el progrés local.\nProposem doncs comprometre`ens per assolir els següents Objectius:\n-Uns municipis socialment equilibrats i cohesionats\n-Econòmicament diversos i complexes\n-Ambientalment sostenibles i saludables\n-Capaços d’assegurar als seus ciutadans i ciutadanes l’accés als serveis propis d’una societat avançada\n-On exercir plenament els drets de ciutadania\n-Amb mecanismes útils de participació real i directa de la ciutadania\n-Treball de qualitat i progrés econòmic i social\n-Alts paràmetres de qualitat de l’espai públic, de la mobilitat pública i del medi ambient, concebuts com a drets.\nCompromís municipal de situar l’atur i la precarietat laboral com un eix cabdal de l’acció del govern de la ciutat:\n– Lluita contra l’atur de llarga durada (plans d’ocupació, polítiques formatives, acompanyament a l’accés al mercat de treball, …)\n– Lluita contra l’atur juvenil, contra la precarietat, i contra la subocupació i l’economia submergida.\n-Programa estable de microcrèdits per micropimes i autònoms\n– Garantia d’espais locals de concertació. Poden ser formulats de moltes maneres. Per exemple els Pactes per l’ocupació, o estructures com Consells Econòmics i Socials, o altres.\n-Debatre i prendre mesures estructurals i proactives respecte a la creació d’ocupació i a la economia local:\n– Defensa de l’activitat industrial com a gran generadora d’ocupació al territori (no requalificar sòl industrial, adequació dels polígons, xarxes telemàtiques, accessos adequats, transport públic, pla estratègic per a la reindustrialització, etc.)\n– Garantir connectivitat i mobilitat de treballadors i treballadores, de la ciutadania en general\n-Mesures de qualitat ambiental generadores d’ocupació. Ens referim a selecció i tractament de residus, gestió pública de les aigües i vetllar per la seva qualitat, propiciar projectes d’economia verda, etc.\n-Desenvolupar capacitats innovadores:\n-Analitzar el potencial d’atracció de valors, capacitat i d’instruments existents al territori. (concretar per ciutats)\n– Estimular iniciatives locals: Rehabilitació d’habitatge, habitatge social, manteniment urbà municipal, etc.\n-Treballar per la renda garantida ciutadana en els àmbit polítics superiors.\nEl treball i la seva qualitat\nL’Ajuntament ha de prendre el compromís de vetllar per la qualitat del treball, la seva estabilitat, els drets laborals i el progrés professional dels treballadors i treballadores.\nCompromís explícit amb els drets dels treballadors i treballadores, directament municipals, o no.\nActuacions conjuntes amb els agents socials per evitar deslocalitzacions i/o tancaments que responguin a pura especulació urbanística o per aprofitar-se de la reforma laboral.\nGarantir la negociació col·lectiva a l’Ajuntament, empreses municipals i entorns. Desenvolupar aquest punt. Adhesió del municipis de menys de 20.000 habitants a l’acord marc signat amb la FMC i la AMC, garantir la ultracctivitat dels convenis i acords de condicions de treball existents i l’ utilització dels organismes de mediació, conciliació i arbitratge TLC , CEMICAL, tan per conflictes individuals com a col·lectius.\nVetllar per la qualitat del treball de les contractes públiques incloent clàusules socials i laborals, subrogació, i de limitació de propostes econòmiques de licitació anormalment baixes etc. en tots els projectes on la normativa ho permeti, també a sectors laborals on no existeixi conveni.\nPosicionament i trasllat a les administracions superiors en favor de la derogació de la reforma laboral.\nMobilitat, sostenibilitat i qualitat ambiental\nEl trànsit privat constitueix generalment el primer element de pol·lució atmosfèrica, per sobre d’altres activitats. Cal millorar la qualitat de l’aire que respirem i que castiga especialment als nens i a les persones amb problemes respiratoris o cardiovasculars.\nEn aquest sentit, cal vetllar per:\n– Xarxa de transport públic suficient i accessible, amb freqüències i connexions adequades a les necessitats ciutadanes, que considerin les necessitats dels centres de treball i estudi\n– Fòrum estable per analitzar, compartir i implicar-se en polítiques sostenibles (transport públic, sostenibilitat ecològica, contaminació ambiental, trànsit de vehicles per la ciutat, …)\n– Promoció decidida del viatge a peu i en bicicleta en els entorns locals, amb la gestió adient del trànsit (pacificació), disseny de carrils bici per les principals vies, urbanes i interurbanes, aparcaments segurs, senyalització específica, campanyes de sensibilització, gestió intel·ligent de l’aparcament en l’espai públic, etc …\n– Generar Plans de Mobilitat urbana i el Plans de millora de la qualitat de l’aire, amb un procés participatiu que permeti la seva actualització i concertació.\n– Possibilitat de desenvolupament del Pla de desplaçaments del propi ajuntament, i de centres de responsabilitat municipal.\n– Vetllar per una xarxa suficient d’equipaments públics. Espai públic concebut com espai de convivència i integració de la ciutadania i per a la ciutadania, sense obstacles i amb una visió de proximitat.\nSuficiència econòmica i fiscalitat local\n– Aprofitar capacitat normativa local per a dissenyar polítiques fiscals pròpies, des de la perspectiva que aporti més qui mes te i aplicant, en la mesura de les possibilitats municipals, la redistribució dels recursos per sostenir les necessitats col·lectives locals.\n– Pressupostos participatius. Cercar fórmules de participació ciutadana en l’elaboració dels pressupostos i en el seguiment de la seva aplicació.\n– Compromís, durant el mandat, de la municipalització -respectant els drets i estabilitat laboral dels treballadors/es- dels serveis que històricament han estat externalitzats i, hores d’ara, són molt més econòmics i eficients amb gestió directa.\n– Transparència en les bonificacions, subvencions, i desgravacions.\n– Descriminar negativament en les contractacions i concursos públics aquelles empreses que tinguin filials en paradisos fiscals.\nAssegurar la cohesió social\n– Mesures estables de prevenció de la pobresa, de l’exclusió, de les discriminacions, per\nprocedència, sexe, orientació sexual, etc.\n– Mesures estables de prevenció i eradicació de les violències masclistes.\n– Serveis socials concebuts com a garantia de drets de les persones. Capacitat de fer front a emergències socials.\n– Dissenyar politiques d’igualtat d’acord amb les demandes i realitats de cada poble o ciutat.\n– Especial atenció als col·lectius en risc d’exclusió: infància (menjadors escolars, 0-3 anys ..), adolescència, joventut, gent gran (Llei dependència, atenció domiciliària, teleassistència …)\n– Aplicar mesures a les persones sense llar: Equips integrals, educadors, especialment en èpoques climatològiques crítiques.\n– Plans de supressió de barreres urbanes.\n– Compromís municipal per crear un fons social amb els recursos necessaris perquè cap família estigui exclosa de tenir una mínima renda de subsistència quan s’esgotin totes les possibles ajudes d’altres administracions.\n-Compromís de suport a la sostenibilitat de les llars amb paràmetres de confortabilitat mínims: Accés a l’energia, evitar desnonaments, seguretat alimentària per a les famílies, llars adequades.\n-Revisió de les ordenances de convivència ciutadana que puguin identificar pobresa i incivisme.\n– Avançar cap a la xarxa pública de 0 a 3 anys.\n– Garantir l’ensenyament inclusiu i de qualitat. Utilitzar les oficines municipals d’escolarització per assegurar que no hi hagin conductes discriminatòries en l’escolarització.\n-Assegurar oferta suficient i accessible, local i territorialment, la FP. Es essencial que respongui a les necessitats de les economies locals i de les persones.\nProgrames estables de formació per al treball i formació/ocupació -municipals o supralocals complementaris als que realitzen o financen altres administracions.\n– Assegurar marcs útils de participació ciutadana , en tots els terrenys i d’acord amb les demandes socials.\n– Participació que sigui útil en el seu disseny i avaluable en els seus resultats i impactes locals. Concertació i aplicació de polítiques transparència en els afers públics locals.\n– Assegurar la generació d’espais per associacionisme, activitats culturals locals, i altres\nUrbanisme i politiques d’habitatge\n– Dissenyar politiques urbanístiques locals des de la perspectiva de la cohesió social, la qualitat de vida i la inclusió.\n– No renunciar a la promoció d’habitatge protegit, accessible, de qualitat. Polítiques, on s’escaigui, de lloguer i adreçades a col·lectius amb dificultats especials.\n– Analitzar les necessitats de disposar d’un parc d’habitatge públic en règim de dret de superfície i de tinença de lloguer. Analitzar localment o territorialment les noves necessitats per impulsar habitatge de diverses tipologies i mides.\n– Reforçar i estendre instruments per evitar desnonaments i l’existència de pisos buits, que puguin tenir un ús social d’acord amb les necessitats locals.\nSabadell, 20 d’abril de 2015


Badia s’encara amb l’afició del Nàstic recordant-li el seu passat a Reus\nÈdgar Badia s’encara amb l’afició del Nàstic recordant-li el seu passat a Reus\nEl porter de l’Elche s’ha encarat amb seguidors grana situats en el gol de muntanya després del xiulet final. Ha mostrat enfadat el tatuatge de la ciutat de Reus que té al braç dret\ndiumenge, 26 de maig 2019 - 19:31h\nÈdgar Badia s'ha encarat amb el públic del Nàstic després del xiulet final | Joan Alfons López\nLa bogeria viscuda al Nou Estadi amb l’empat (3-3) del Nàstic davant l’Elche després de veure com els il·licitans se situaven amb tres gols d’avantatge en el marcador no serà l’únic per allò que es recordarà aquest encontre. Una polèmica amb regust de derbi s’ha produït entre Èdgar Badia, porter de l’Elche i excapità del CF Reus, i els seguidors situats darrere de la porteria de gol de muntanya. Pocs instants després del xiulet final, el porter dels valencians s’ha encarat amb la graderia i ha aixecat el braç dret per mostrar el tatuatge de l’'skyline' de Reus que es va realitzar a finals d’abril per gravar-se a la pell el seu pas per la capital del Baix Camp.\nInstants després de dirigir-se al públic de males maneres, els jugadors del Nàstic li han recriminat l’acció. El tarragoní Miguel Palanca, un dels primers que ha arribat a la seva alçada, li ha protestat la forma de fer de l’exporter roig-i-negre. Fins i tot els companys de vestidor de Badia han separat els futbolistes grana del seu porter i han retirat aquest cap al vestidor mentre el barceloní era escridassat pel Nou Estadi. Badia, en calent, ha marxat cap a la dutxa posant-se la mà a l’orella dreta fent veure que no escoltava la cridòria de la graderia.\nL’explosió de Badia\nHa estat amb el xiulet final quan Èdgar Badia ha explotat. L’exporter del CF Reus ha estat objecte d’insults i càntics durant tota la segona meitat, quelcom més de 45 minuts on ha tingut l’afició grana més sorollosa al darrere. Fins i tot, l’exganxet ha vist com li tornaven amb contundència una pilota des de la graderia, fet que ha provocat que durant uns segons hi hagués dos esfèrics sobre la gespa. A les constants crítiques des de la graderia s’hauria de sumar tot allò que ha succeït entre el minut 78 i el minut 83. Després d’aguantar durant quasi tot el matx amb la porteria a zero, arribant a realitzar diverses intervencions de mèrit que han impedit el gol del Nàstic més aviat, Badia ha vist com en cinc minuts encaixava tres gols. Aquesta barreja ha pogut acabar de provocar l’esclat del porter.\nÈdgar Badia ha encaixat tres gols en cinc minuts i ha esclatat després de rebre insults durant el segon temps | Xavi Guix / CF Reus\nBernabé: «És un acte desafortunat»\nL’acte de Badia no ha passat desapercebut a la sala de premsa. Tot i que Pacheta, tècnic de l'Elche, no ha entrat a valorar allò que ha passat perquè ha assegurat que no ho ha vist, Enrique Martín sí que ha ofert la seva versió dels fets tot i que no ho ha presenciat físicament: «He anat al vestidor i no sé què ha passat. He marxat cap a dins amb el xiulet final. No puc opinar però crec que els futbolistes, igual que els entrenadors, hem d’acceptar les crítiques de la gent. Entenc la nostra afició, aquest noi va ser porter del Reus i entenc la rivalitat. No sé que haurà dit la gent, imagino que el porter ha respost i s’ha embolicat. Els futbolistes i els entrenadors ens hem de dedicar a la nostra feina i acceptar les crítiques sempre que no siguin insults greus».\nQui sí que ho ha viscut en primera persona és Bernabé Barragán. El sevillà ha estat més contundent respecte a l’acte de Badia: «Crec que és un porter amb bastant experiència però quan m'he aproximat a ell li he dit que amb la trajectòria que té i l'experiència que té a Segona, no és procedent fer això amb l'afició de l'equip contrari. Entenc que té el sentiment que té però ha d'entendre que està fora de casa, que a la gent de Tarragona li dol el seu equip i el seu escut i és normal la reacció de la gent cap a ell. Crec que és un acte desafortunat».\nAquest és el tatuatge que ha mostrat als seguidors del Nàstic situats darrera de la porteria | Èdgar Badia\nGimnàstic de Tarragona CF Reus Deportiu Segona Divisió A futbol tarragoní


Educació ha organitzat la primera jornada d'experiències dels 15 centres participants en 'Coeducacentres' – Vinaròs News\nENSENYAMENTVINARÒS 30 juny, 2021 Vinaròs News\nCEIP Assumpció191 Conselleria d'Educació107 IES José Vilaplana28 VINARÒS8052\nEl secretari autonòmic d’Educació i Formació Professional, Miguel Soler, ha participat en la I Jornada Intercentres del projecte ‘Coeducacentres’. La trobada, que ha tingut...\nEl secretari autonòmic d’Educació i Formació Professional, Miguel Soler, ha participat en la I Jornada Intercentres del projecte ‘Coeducacentres’. La trobada, que ha tingut lloc a la Conselleria d’Educació, Cultura i Esport, ha reunit les 15 escoles i instituts de tot el territori valencià implicats en aquest innovador programa educatiu que s’ha implementat en el present curs en format pilot.\nMiguel Soler ha destacat el compromís de la Conselleria amb la coeducació “com a eina fonamental per transformar la mirada cap a la igualtat als centres educatius d’una manera transversal i encoratjadora”.\nEls 7 CEIP i els 8 IES integrats en ‘Coeducacentres’ han presentat les seues experiències després de la seua participació en el programa. El seu desenvolupament ha suposat la realització d’un intens treball en xarxa que ha consistit en la integració transversal dels criteris coeducatius en la cultura dels seus centres. La sessió va ser seguida en directe, a través del canal GVA, amb un còmput total de més de 44.000 interaccions durant l’emissió.\nLes persones representants de cada centre exposaren les seues experiències i projectes coeducatius. Com a conclusió, Soler, ha insistit en el fet que aquest primer curs de ‘Coeducacentres’ “ha sigut una vivència intensa, fructífera i transformadora, ja que tant els centres com la Conselleria tenen clar que, si volem transformar aquesta societat patriarcal en una societat igualitària i equitativa, el sistema educatiu ha d’incorporar una nova mirada i que aquesta ha d’estar reflectida en el nou currículum que està en redacció”.\nDesprés de participar durant el primer trimestre del curs en una interessant formació pedagògica, amb ponents de primera línia, i després de la realització des de gener d’una sèrie d’accions formatives dirigides a tota la comunitat educativa del centre amb un ric contingut sobre la cultura de pau amb perspectiva de gènere, els centres educatius han adquirit les destreses necessàries per a revisar tots els seus documents interns i fer patent la visibilització de la igualtat real entre homes i dones, estratègia clau per a implementar les polítiques públiques d’igualtat.\nLes comunitats educatives dels centres són part fonamental d’aquest projecte, en el qual han estat implicats alumnat, professorat, famílies, personal de menjador, personal de neteja, personal d’administració i serveis, agents d’igualtat i policia local dels municipis, regidories d’igualtat i educació, associacions veïnals, biblioteques municipals, etc.\nAl final de la jornada, els 15 centres participants en ‘Coeducacentres’ van rebre un reconeixement per la seua implicació en el programa. Les set escoles participants són: el CEIP Mediterráneo d’Alacant, el CEP Azorín de Santa Pola, el CEIP Lluís Vives d’Ontinyent, el CEIP Fernando de los Ríos de Burjassot, el CEIP Ausiàs March de Picanya, el CEIP Alfonso X el Sabio de Requena i el CEIP Mare de Déu de l’Assumpció de Vinaròs.\nEls 8 instituts que participen en ‘Coeducacentres’ són: l’IES La Nucia, l’IES Paco Mollá de Petrer, l’IES Santa Pola, l’IES Clot del Moro de Sagunt, l’IES Benicalap de València, l’IES Josep de Ribera de Xàtiva, l’IES Jaume I de Borriana i l’IES José Vilaplana de Vinaròs.\nLa integració dels criteris coeducatius en el sistema educatiu valencià és un dels eixos de la Conselleria d’Educació, Cultura i Esport des que governa el Botànic. Així, en 2015 es va crear la figura de la persona coordinadora d’igualtat i convivència (CIC) en tots els centres del sistema educatiu valencià, la qual cosa ha suposat formar més de 4.000 docents en coeducació. A més, en 2018 es va presentar el Pla director de coeducació i ara la Conselleria avança un pas més cap a la coeducació amb el programa ‘Coeducacentres’.\nL’IES Vilaplana i el CEIP Assumpció, en la jornada final de Coeducacentres, a València